Fl-aħħar sena, mill-aħħar ta' Settembru 2013 sal-1 t'Ottubru li għadda, l-entitajiet li jaqgħu taħt il-Ministeru tal-Edukazzjoni u x-Xogħol taw 105 direct order . Il-Ministru Evarist Bartolo qal dan fil-Parlament fi tweġiba għal Mistoqsija Parlamentari tad-deputat Nazzjonalista Mario de Marco. Saħaq li dawn ingħataw għaliex kienu fil-parametri tar-regolamenti tax-xiri tal-Gvern. Iktar kmieni din il-ġimgħa, ħareġ li 5 Ministeri tal-Gvern fl-istess żmien taw 185 direct order , 67 minnhom minn Transport Malta . Ministri oħra tal-Gvern li lilhom saret l-istess mistoqsija wieġbu li l-informazzjoni mitluba qed tinġabar u se tingħata f'seduta oħra. Mario de Marco għamel l-istess Mistoqsija Parlamentari lill-Ministru għal Għawdex, lill-Ministru għall-Finanzi, lill-Ministru għall-Enerġija u s-Saħħa u lill-Ministru għall-Familja u Solidarjetà Soċjali. .td_uid_3_5ee4e07fefd76_rand.td-a-rec-img{text-align:left}.td_uid_3_5ee4e07fefd76_rand.td-a-rec-img img{margin:0 auto 0 0}